Saya mau tau Biografi dari Zed Zaidi. Jelaskan dalam bahasa melayu

Beliau pernah menyambung pengajian di Universiti Putra Malaysia (UPM), peringkat diploma dalam jurusan Komputer Sains pada tahun 1999. Beliau juga melanjutkan pelajaran ke peringkat ijazah sarjana muda Pentadbiran Undang-Undang di UiTM. Selain itu Zed Zaidi juga pemegang Bachelor in Communication with Honours di Universiti Utara Malaysia (UUM). Kini pada 2023 beliau telah menghabiskan pembelajarannya di peringakat Ijazah Sarjana (Master) di dalam Pendidikan kepakaran dalam Pengurusan & Kepimpinan di City Universiti Malaysia (City-U).

Zed Zaidi menimbulkan kontroversi dengan pengarah dan anak kepada penerbit filem, Datuk Yusof Haslam, iaitu Syamsul Yusof, dengan mengkritik beliau dalam blognya, zedzaidi.blogspot.com. Beliau berpendapat bahawa Skop Production akan terus maju tanpa Syamsul. Ini menyebabkan rasa tidak puas hati buat Syamsul Yusof

Namun, beliau menjernihkan keadaan dengan menyatakan itu hanya pandangan beliau sebelum Syamsul Yusof berjaya dan beliau hanya menegur sebagai seorang sahabat dan rakan dalam industri seni. Kini beliau aktif di dalam kesukarelawan dan kebajikan di dalam persatuan atau ngo. Jawatan yang di sandang adalah Presiden Persatuan Seniman Malaysia (SENIMAN) di sini la bermula era baru dalam kehidupan beliau di mana kontroversi menjadi sebahagian hidupnya. Bermula dengan perjuangan membantah kemasukan Artis Luar yang tidak mengikuti saluran Undang-Undang Negara kontroversi yang amat ketara sejak beliau menjawat jawatan sebagai Presiden SENIMAN adalah mengenai kemenangan AARON AZIZ di Anugerah Bintang Popular. Beliau berpendapat Anugerah Malaysia untuk Orang Malaysia.

Dengan prinsip perjuangannya di dalam industri seni Beliau mewujudkan Tagline " ANAK SENI PEWARIS BUDAYA, SENIMAN RAKYAT UNTUK NEGARA". Semejak beliau memimpin SENIMAN banyak perubahan telah berlaku dan suara beliau mewakili anak seni ini di dengari oleh pihak kerajaan. Perjuangannya mengenai Rumah, Insurance untuk artis serta kebajikan proaktif membuahkan hasil sehingga kerajaan menerima cadangan beliau iaitu mewujudkan Perumahan Khas artis di bawah Perumahan Rakyat 1 Malaysia (PR1MA) dan Perumahan Rakyat (PPR) sehingga berjaya mendapatkan 38 buah rumah PPR untuk para artis di PPR Lembah Subang dan PPR Kepong, dan kesungguhan kerajaan memberikan insurance kepada artis dibawah SKIM INSURANCE SENIMAN atas cadangan beliau sendiri kepada menteri Tan Sri Rais Yatim. Beliau juga telah berusaha untuk mewujudkan plat no khas seniman melalui Kementerian Pengangkutan Malaysia iaitu "US" bermula US 1 sehingga US 1000 bagi menambah dana Tabung Amanah Seniman untuk tujuan membantu kebajikan anak-anak seni yang bernaung sebagai ahli Persatuan Seniman Malaysia.

Selain itu beliau juga merupakan Pengerusi Agensi Anti Dadah Kebangsaan Dang Wangi Wilayah Persekutuan, AJK Penerangan Pemuda Umno Malaysia, Yang Di Pertua Pertubuhan Rakan Kembara Malaysia Peringkat Putrajaya, Ahli Jawatankuasa Khas Biro Sukan & Kebudayaan Majlis Belia Malaysia, Ahli Majlis Kerja Creative Content Industry Guild (CCIG), Timbalan Pengerusi Gabungan Persatuan-Persatuan Karyawan Filem Malaysia (GAFIM), Penasihat Pertubuhan Pakar Telekomunikasi Malaysia (PAKAR), Penasihat Pertubuhan Agro Usahawan Muda Malaysia (PAUMM), Penasihat Pertubuhan Ekonomi Melayu Inovasi Malaysia (PERISAI). Didalam persilatan Malaysia pula, Zed Zaidi telah dilantik sebagai Penasihat Lembaga Pewaris Beradat (Seri Gangga Cula Sakti) bagi Pertubuhan Seni Silat Pusaka Gayong Malaysia.

Pada tahun 2022 beliau telah dilantik oleh Tan Sri Annuar Musa Menteri Komunikasi Dan Multimedia Malaysia (K-KOM) sebagai Timbalan Pengerusi Perbadanan Kemajuan Filem Nasional Malaysia (FINAS). Malangnya beberapa bulan kemudian pertukaran Menteri dan Kementerian berlaku manakala Kementerian bertukar nama kepada Kementerian Komunikasi & Digital (KKD) dan diterajui Menteri YB Fahmi Fadzil. Ketika itu arahan oleh Ketua Setiausaha Negara (KSN) kepada semua lantikan politik disemua GLC kerajaan perlu meletakan jawatan melalui arahan itu, Zed Zaidi telah diberikan surat penamatan kontrak sebagai Timbalan Pengerusi FINAS. Selepas 8 bulan berlalu dibawah pentadbiran Menteri (KKD) YB Fahmi Fadzil, Zed Zaidi telah diberikan mandat semula sebagai Ahli Lembaga Perbadanan Kemajuan Filem Nasional Malaysia untuk membantu Menteri bagi tujuan penambahbaikan Ekosistem dan Kebajikan Industri Kreatif Malaysia.

Selain itu, Zed Zaidi telah dilantik sebagai Ahli Majlis Kerja Gabungan Persatuan Perfileman Malaysia (GAFEMA) dan juga dinobatkan sebagai Presiden Pertubuhan Kebajikan Pengurusan Penduduk Strata Malaysia (STRATA). Beliau juga telah di pilih sebagai Ketua Cawangan Taman Sri Keramat Utama dan memenangi pertandingan pemilihan Ahli Jawatankuasa (AJK) Peringkat Bahagian UMNO Gombak justeru dilantik  sebagai Pengerusi Pengurusan Strategik Media Sosial peringkat bahagian.